ПРОГРАМА ЗА РАЗВИТИЕ

НА ЧИТАЛИЩНАТА ДЕЙНОСТ

ПРЕЗ 2024г

НЧ“ИЛИЯ ДОБРЕВ 1899“

с. Манастир ,общ. Провадия

**І. Въведение**

Годишната програма е разработена на основание чл.26а, ал.1 от Закона за народните читалища по предложение на читалищното настоятелство при НЧ“Илия Добрев 1899“ с.Манастир,община Провадия, за дейността му през 2024 година, с цел обединяване на усилията за по нататъшно развитие и утвърждаване на читалището като обществено значима институция.

Народните читалища са традиционни самоуправляващи се културно-просветни сдружения, които изпълняват и държавни културно-просветни задачи. Съгласно чл. 2 от ЗНЧ, те са юридически лица с нестопанска цел. В тяхната дейност могат да участват всички физически лица без оглед на ограничения на възраст и пол, политически и религиозни възгледи и етническо самосъзнание.

Новата обща културна стратегия на България и Европейският съюз изискват нов манталитет и отговорности от страна на читалищата към обществото, а също и от страна на държавата към тях.

          Предизвикателствата пред читалището го превръща  в много целево средище, а завоюваната позиция за работа в подкрепа на общността  през годините е спечелила доверието на хората.

Тази програма обобщава най-важните моменти в работата на читалището - приоритети, цели и задачи, които ще спомогнат за укрепването му, модернизиране и развитие.

Ще се работи за създаване на условия за превръщането му в устойчив информационно-образователен център за утвърждаване ценностите на гражданското общество.

Приоритетите са заложени след направения анализ и обобщения за дейността на читалището през последните три години.

**ІІ. СТРАТЕГИЧЕСКИ ЦЕЛИ И ЗАДАЧИ**

Читалищата са носители на българския дух и култура. От Възраждането до наши дни носят и съхраняват в себе си нематериалното културно наследство, традиции, образование, възпитание и благотворителност, които са в основата на тяхната дейност в полза на обществото.

Настоящата програма цели обединяване усилията на читалищното ръководство и всички заинтересовани страни, имащи отношение към укрепване, утвърждаване и развитие в контекста на нормативните документи за читалищата[[1]](#footnote-1), областни[[2]](#footnote-2) и общински[[3]](#footnote-3) стратегии и планове за развитие.. Създаване на възможности за развитие и реализиране интересите на всеки потребител и ползвател на читалищните ресурси на принципа на сдружаване на хора с еднакви интереси и мислене, без оглед на пол, социална и етническа принадлежност.

Програмата ще определи насоките за развитие на читалищната дейност през 2024 г..

С примера си за съхранение и развитие на българските културни ценности, взаимовръзката с миналото и традициите, образованието, информационните технологии и работата в подкрепа на обществото, читалището се стреми да отговори на предизвикателствата на съвременното развитие.

Стратегическите цели на читалището са свързани с културните, информационни, социални и граждански функции:

* развитие и обогатяване на културния живот, социалната и образователна дейност в населеното място;
* запазване на националните и местни традиции и обичаи .
* разширяване знанията на местното население и приобщаването им към ценностите и постиженията на науката, изкуството и културата;
* възпитаване и утвърждаване на национално самосъзнание;
* осигуряване на достъп до информация.

За постигане на тези цели, съгласно ЗНЧ, читалищата са обвързани с дейности като:

1. Поддържане на библиотеки;
2. Развиване на любителското художествено творчество и стимулиране на млади таланти;
3. Организиране на школи, клубове, информационни и други културни събития, чествания, концерти и други дейности, насочени към местната общност. Подпомагане на местните инициативи;
4. Събиране и разпространяване на знания за родния край;
5. Създаване и съхраняване на етнографски и музейни сбирки;
6. Предоставяне на компютърни и интернет услуги;
7. Извършване на допълнителни дейности, подпомагащи изпълнението на основните функции на читалищата - разработване на проекти.
8. Привличане на доброволци и развиване на доброволчеството на територията на селото и общината .

От съществено значение е нуждата от реализирането на читалището не само като духовен, но и като съвременен информационен център. То е място за комуникация, знания и културна дейност, която ще подпомогне за формирането на активна читалищна мрежа, която ще съдейства за приобщаването на населението от различните възрасти и превръщането му в средище и привлекателно място за хората.

Народните читалища са основен и стабилен фактор в развитието на местната и регионална култура, в частност и като цяло на българската култура.

**ІІІ. АНАЛИЗ НА РЕСУРСИТЕ. ЧИТАЛИЩЕТО – ОБЩЕСТВЕН ИНФОРМАЦИОНЕН ЦЕНТЪР.**

В съвременните условия на развитие читалището в в с.Манастир продължава да играе значителна роля в населеното място с разнообразни културно-просветни инициативи и събития, и благодарение наличието на общодостъпна библиотека. В условията на световна пандемия, се усети все по-голяма нужда от наличие на ИКТ и Интернет във всяка читалищна библиотека. Това даде възможност за организиране на онлайн инициативи и възможност за постоянна връзка с потребителите на информация и библиотечни услуги.

Читалището е поставено пред предизвикателствата на времето. То подпомага неформално образование, традиционна култура, достъп до информация, разпространение на книги и др., за всички възрасти от населението. Включването и реализацията на услуги в социалната сфера и изграждане на информационни мрежи ще спомогнат за по-активно включване в програма „Учене през целия живот”, която да изпълни със съдържание новата мисия на читалището.

Вниманието ще се концентрира върху подрастващите за реализирането на образователни програми по места – срещи с книгата, здравни беседи, интерактивни игри, образователни и развлекателни инициативи.

Основни проблеми, стоящи пред читалището в с.Манастир са :

1. Разнообразяване на дейностите и усъвършенстване на предлаганите информационни услуги.

2. Привличане на нови читалищни членове от различни етнически и на социални представителства.

3. Квалификация на кадрите.

4. Нов тип мениджмънт.

За решаването им се изисква активно партньорство с местните власти и Министерството на културата:

1. Остарялата материално-техническа база и недостиг на средства за ремонт и поддръжка.

2. Осигуряване от Министерството на културата на възможност за ежегодно увеличаване на субсидираните бройки или увеличаване на базата на една щатна бройка, за да е възможна финансова подкрепа на нови дейности.

Анализирайки и обобщавайки резултатите от дейността на читалището в с.Манастир, стигаме до извода, че то е основен фактор в развитието на местната култура и образование и получаване на информация. Реализираните мероприятия и инициативи в областта на библиотеката и читалището са в полза за обществеността и неговото развитие. Нещо повече - целите и задачите са насочени към тяхното израстване, свързани с новите предизвикателства за активиране на гражданското общество. Проявите, които осъществяват не са ограничени само за членовете на читалищата и самодейците, а за хората от различни възрасти и социално положение. Те все повече ще променят своя облик с модернизирането си за укрепването на читалищната дейност. Така ще допълнят своите услуги и разнообразят дейността си с нови инициативи.

Ще продължат и бъдещите партньорства между читалищата, културните и образователни институции, местна власт , неправителствените организации и бизнеса по места, като се реализират добри практики и инициативи за разширяване обхвата на дейност в обществено значими сфери и приоритетни области (стимулиране на читалищни дейности, формиране на читалището като място за общуване и контакти, дарителски акции, социална и културна интеграция на различни социални общности, изграждане на информационни центрове, участие в проекти и програми).

**ІV. ОСНОВНИ ДЕЙНОСТИ**

**IV.1.Библиотечна дейност**

Библиотечната дейност е една от основните функции на читалището. В библиотеките се събират, обработват, организират, съхраняват и предоставят за обществено ползване библиотечни и информационни услуги за населението. Те осигуряват свободен достъп за своите читатели, като библиотекарите работят за привличането на нови читатели сред младите хора, за създаване на трайни навици за четене и получаване на знания и умения. В рамките на тези дейности, с помощта на различни методи и форми на работа (уреждане на кътове и витрини с литература, срещи с ученици, литературни четения и др.), се създават условия за пълноценно използване на библиотечния фонд. С навлизането на информационните технологии компютрите стават все по-необходими в ежедневната им работа. Достъпът до информация, знания, комуникация и учене през целия живот се налага в последно време с предоставянето на компютърни и интернет услуги.

Основните задачи и усилия са насочени към:

- превръщането и утвърждаването на библиотеките в информационно – образователни центрове за хората от различните възрасти;

- попълване и обогатяване на библиотечните фондове с нови и интересни заглавия от различно области на знанието;

- участие в проекти на Министерството на културата за попълване на книжния фонд по програма „Българските библиотеки - съвременни центрове за четене и информираност“ и др. сходни програми.

- популяризиране на книгата и четенето на хартиен носител, включване на библиотеките в Седмицата на детската книга и изкуствата за деца, разширяване на инициативата „Маратон на четенето“, „Чети с мен”, ”Чети. Сподели. Бъди крачка напред!”.

По Програма „Глобални библиотеки – България” на фондация Бил и Мелинда Гейтс, в с.Манастир,община Провадия е оборудван и разкрит библиотечно-информационен център в читалищната библиотека, който предоставя безплатни услуги и информация чрез Интернет за местната общност

Набавянето на нови книги за попълване на библиотечните колекции е важен фактор за привличане на читателите.

Разширяването на обхвата на работа на библиотеката води до:

* осъществяване на дейности със социална значимост за местната общност -насърчаване към четене и предизвикване на интереса на подрастващите от най-ранна възраст;
* предоставяне на БИЦ /библиотечен информационен център/ за провеждане на обучения по ИКТ и преквалификация за трайно безработни
* индивидуални и групови обучения за работа със СМАРТ-устройства
* Организирането на различни мероприятия - обучения, благотворителни и дарителски кампании, работата в партньорство с читалищните библиотеки от общината и региона, превръща библиотеката в обществено-значима на територията на селото.

**IV.2. Развитие на любителското художествено творчество.**

.

Читалището в с.Манастир е едно от най-активните културни организации, поддържащи постоянни форми за развитие на знания и творчески умения, тясно свързани с неформалното образование. Разкритите клубове по интереси към библиотеките, самодейните състави и др. форми на култура, са достъпни за културна и социална интеграция на различни групи от общността (възрастни хора и др. групи в неравностойно положение, етнически малцинства и др.). Те са най-масовата група от хора, които оказват помощ за развитието на творческия потенциал и за съхраняване на културата. Отчитайки демографската характеристика на района, особено важно е читалищата и техните настоятелства да провокират активното включване на младите хора от ромски произход в любителските състави, което ще допринесе за повишаване на тяхното образование, интегриране и междукултурен диалог. Важно е вниманието да се насочи към издирване и съхраняване на нематериалното културно наследство. Опазването на нематериалното наследство (песни, танци, поговорки, мелодии, фотоси, материали) изисква постоянство и много труд за издирване и защита на носителите на съответните знания и умения, с цел да се насърчи тяхното участие в процеса на приемственост, запазване и популяризиране историята на родния край и краеведческата дейност. Местното читалище е една от най-активните институции, допринасяща за проучване и съхраняване на образците на нематериалното културно наследство и съпътстващите алтернативни услуги и атракции.

Усилията на читалищното настоятелство ще бъдат насочени в разкриване на нови форми за развитие и изява на творческите заложби у децата и възрастните, чрез участието им в читалищни състави - вокални групи, танцови състави, групи за изворен фолклор, групи за стари градски песни и др. Самодейците в любителските художествени състави идват доброволно и се обучават не само за задоволяване на личните си духовни потребности, но е изключително важно създаването на възможност и условия за художествени изяви на сцената, участие във фестивали и събори, които са важна част при формирането на културното пространство в обществото.

Насърчаването и стимулирането на творческото многообразие на формите и индивидуалните изпълнители да става чрез конкурси, изложби, събори-надпявания и обявяване на спечелените награди от тях. Особено внимание да се отдели за подпомагане обучението и развитието на млади таланти. Не случайно групите за автентични песни имат много награди, които са получили за упорития си труд и желание за популяризиране на българските традиции и идентичност.

Важно място в културния живот заемат утвърдените културни традиции и обменът на културни продукти и идеи. Ежегодни културни прояви и традиционни празници спомагат за изява на постоянно действащите групи и индивидуални изпълнители, за приемствеността между поколенията, обмяна на добри практики, тъй като те са предназначени за всяка възрастова група и се проявява във всички сфери на изкуството.

**IV.3. Културно - масова работа**

Основните дейности, които читалището извършва, са обвързани с планове за работа - библиотечна, читалищна, образователна, информационна, културна, художествено-творческа. А поддържането на ежегодните културни календари с интересни мероприятия изисква много усилия и ресурси, но е препоръчително и желателно (които не само да станат широко достояние на местната общественост) но и да я привлекат като активен участник в нея.

Изготвянето на културните календари с разнообразни мероприятия спомага за привличане на малки и големи хора от общността. Затова в културния календар на читалищата за 2024 г. са включени събития инициативи и прояви, чийто организатор и участник е самото читалище, както и прояви, в които Общината се явява партньор.

**IV.4.Работа по проекти**

За да се развива културния живот в Общината е необходимо координирано сътрудничество между културните институти и местната власт, и използване възможността за кандидатстване по различни програми с проекти от страна на общината за извършване на ремонтни дейности на читалищната сграда и салон. Министерството на културата преди години организираше конкурси и осигуряваше допълваща субсидия за закупуване на компютри, сценични костюми, за организиране на празници, за подкрепа на художествената самодейност, което значително подпомагаше тяхната дейност. Това бе една от възможностите на всяко едно читалище да реализира своя цел за посочените по-горе дейности. През последното десетилетие се провеждат конкурсни сесии за само за обновяване на БФ.

**IV.5.Исторически и етнографски музейни колекции**

На територията на с.Манастир,община Провадия има колекция, намираща се в сградата на читалището.. Открита е през 1981 г по случай честванията за 1300 г от създаването на българската държава.

Обособени са няколко раздела-история, бит ,костюми, обичаи. Съдържа над 1500 експонати, дарени от хората. През годините се поддържа и обновява и е една от най-големите във Варненска област.

Костюмите на заселниците от Лозенградско, които са на повече от 100 г се съхраняват и представят на фолклорни събори,където са спечелили много златни медали и плакети и възхитата на етнографи,любители и публика.

**V. Дейности по програмата за 2024г.**

|  |  |  |  |
| --- | --- | --- | --- |
| ***№ по ред*** | ***Дейности*** | ***Срок*** | ***Необходими финансови средства*** |
| **І**. | **Библиотечна дейност** |  |  |
| 1. | Поддържане на обществена библиотека. | Постоянен | Собствени средства;  от дофинансиране |
| 2. | Обогатяване на библиотечния фонд | Постоянен | Собствени средства;  от дофинансиране |
| 3. | Мероприятия за повишаване на читателския интерес – представяне на нови книги, срещи-разговори, литературни четения, изложбени кътове с книги и др. | Постоянен | Собствени средства;  от до финансиране |
|  |  |  |  |

|  |  |  |  |
| --- | --- | --- | --- |
| 4. | Закупуване на ИКТ оборудване за читалищните библиотеки. Предоставяне на компютърни и интернет услуги за населението. | Постоянен | Собствени средства;  от дофинансиране |
| 5. | Проучване, издирване и съхраняване на културно-историческото наследство на родния край. | Постоянен | Собствени средства; от дофинансиране |
| **ІІ.** | **Художествена самодейност** |  |  |
| 1. | Развиване и подпомагане дейността на съществуващите самодейни групи, клубове и кръжоци. | І-V  Х-ХІІ | Собствени средства; от дофинансиране |
| 2. | Разкриване на нови форми на любителско творчество. | Постоянен | Собствени средства; от дофинансиране |
| 3. | Участия във фестивали, конкурси, събори на общинско, регионално и национално ниво. | Постоянен  Постоянен | Община Криводол от дофинансиране |
| 4. | Съхраняване и популяризиране на местните обичаи и традиции от българския фолклор. | Постоянен | Собствени средства; от дофинансиране |
| 5. | Запознаване на подрастващото поколение с местните традиции и празнично-обредния календар. | Постоянен | Собствени средства; от дофинансиране |
|  |  |  |  |
| **ІІІ.** | **Повишаване на квалификацията и надграждане на знания** |  |  |
| 1. | Участия в обучения и срещи, организирани от външни организации. | Постоянен | Собствени средства; от дофинансиране |
| 3. | Участия в обучения по направления по програма „Глобални библиотеки-България”. | Постоянен | Фондация”Глобални библиотеки”  и Министерство на културата |
| 4. | Проучване на добри практики от водещи културни организации и възможности за тяхното прилагане и организиране на еднодневни семинари с други общини | Постоянен | Собствени средства; от дофинансиране |
| 5. | Повишаване квалификацията на служителите в читалищата. | Постоянен | Собствени средства  Донорска организация |
| **ІV.** | **Културни и образователни мероприятия** |  |  |
|  | Организиране и провеждане на мероприятия, свързани с общински, регионални и национални празници. | Постоянен | Собствени средства |
| 2. | Включване в инициативи, организирани от Община Провадия | Постоянен | Собствени средства |
| 3. | Провеждане на образователни инициативи с местното население и младите хора. | Постоянен | Собствени средства; |
| 4. | Чествания на бележити дати и годишнини  -125 г от създаването на читалището в с.Манастир. | октомври | Собствени средства; |
| **V.** | **Поддръжка, ремонт и модернизиране на МТБ** |  |  |
| 1. | Извършване на неотложни ремонти и частични ремонти  -Закупуване на материали за ремонт на залата на първия етаж.  /Залата се нуждае от изкърпване,шпаталоване,измаз-ване на стените,боядисване на тавана и стените. | постоянен | Средства от дофинансиране от Община Провадия и спонсори |
| 2 | Закупуване на климатик,за отопление на залата на първия етаж. |  | Дофинансиране от Общината |
| 3 | Ремонт на тоалетните |  | Собствени средства |
| **VІ.** | **Разработване и реализиране на проекти** |  |  |
| 1. | Проект „Глобални библиотеки-България“ |  | Собствени средства; от дофинансиране |
| 2. | Участие в проекти на Министерството на културата | Постоянен | Собствени средства от дофинансиране; |
| 3. | Разработване на проекти и кандидатстване по програми | Постоянен | Собствени средства |
| **VІІ.** | **Партньорства и популяризиране на дейността** |  |  |
| 1. | Създаване и поддържане на добро партньорства с други културни организации, клубове, училища и детски градини, НПО, медиите, бизнеса и др. | Постоянен | Собствени средства; |
| 2. | Популяризиране на образователни и културни прояви в местните медии. | Постоянен | Собствени средства; |

**V. Материално- техническа база**

Материално-техническата база на читалищата включва сграден фонд , ремонт, оборудването и обзавеждането на библиотеки, репетиционни и зрителни зали /салони/, и др.помещения. Чрез участия в различни донорски програми и финансиране от общинския бюджет, да се търсят начини за подобряване на материалната база и създаване на оптимални условия за работа и занимания по интереси в читалищата.

Основните задачи, по които ще се работи през 2024 г., са свързани със създаване на по-добри условия за работа на библиотекаря, потребителите и самодейците .

**VІ. Финансиране.**

Обезпечаването на дейностите през 2024 г. ще се осъществява чрез финансиране от:

* Държавна субсидия, разпределена съгласно изискванията на ЗНЧ;
* Общинско дофинансиране ;
* Кандидатстване с проектни фишове към Министерството на културата, проекти и програми ;
* Други източници (наем от помещения, , членски внос, дарения и др.)

До финансирането ще бъде договорено в индивидуален сключен договор между Кмета на Община Провадия и съответното читалище (съгласно чл.26а, ал.3 от ЗНЧ).

**VІІ. Заключителна част.**

Успешното изпълнението на Програмата ще даде възможност за реализация на набелязаните цели, задачи и основни дейности и ще спомогне за опазването и съхраняването на културно историческото наследство във времето на глобализация и утвърждаване на празници, даващи възможност за удовлетворяване нуждите на бъдещите поколения да се запознаят с миналото на родния край; подпомагането и развитието на любителското художествено творчество ще стимулира младите хора и талантливите дарования; уреждането и поддържането на библиотечните колекции ще подпомогне образователния процес в получаване на нови знания; реализирането на инициативи ще допринесе за обогатяване на културния живот; усвояването на знания за новите информационни технологии ще отвори вратата към необятното глобално пространство.

Изпълнението на тази програма за осъществяване на културната политика и превръщането на народните читалища не само в духовни, но и като съвременни информационни центрове с привлекателно място за хората- на основата на традициите от миналото и предизвикателствата на настоящето, ще се изгради по-добро бъдеще.

Програмата за развитие на НЧ“Илия Добрев 1899“ през 2024г е приета на заседание на ЧН с протокол №18/07.11.2023г.

Председател:

/Д.Янева/

1. 1.Закон за народните читалища – ДВ.бр. ДВ.бр.89/22.Х.1996 г [↑](#footnote-ref-1)
2. 4.Чл.3, ал.2 от Закон за народните читалища-ДВ.бр. ДВ.бр.89/22.Х.1996 г.,… изм.ДВ.бр.97/10.ХІІ.2010 г. [↑](#footnote-ref-2)
3. [↑](#footnote-ref-3)